The Merchant of Venice ni filamu ya 2004 inayoangazia Tamthilia ya William Shakespeare ya jina hilo. Ni filamu ya kwanza yenye urefu wa maonyesho yote katika Kiingereza ya tamthilia ya Shakespeare. Matoleo mengine huwa katika videotape ambayo huwa yametengenezwa kwa televisheni. Kumekuwa na toleo la Britain la sauti la urefu wa dakika tisa kwa onyesho la hukumu mnamo 1927, likishirikisha Lewis Casson kama Shylock na Sybil Thorndike (Mkewe Casson) kama Portia. Filamu hii inauatilia kwa karibu maneno ya tamthilia, ikikosea tu katika mishororo michache hapa na pale. Mwelekezi, Michael Radford, aliamini kuwa Shylock ndiye aliyekuwa shujaa wa pekee wa Shakespeare ambaye alikumbana na janga kutokana na makosa yake binafsi. Kwa hivyo filamu hii haionyeshi shylock kama mtu mbaya kabisa lakini kwa kiasi Fulani kama mhasiriwa wa janga. Inaanza kwa sehemu inayonyesha vile Wayahudi wanachukiwa na kudharauliwa na Wakristo mjini Venice. Moja ya maonyesho ya mwisho pia huonyesha vile kama mtu aliyegeuka kwa imani na kuwa mkristo, Shylock angetupwa nje ya mtaa wa Venice na jamii ya Wayahudi Wahusika wakuu ni Al Pacino kama Shylock myahudi, Jeremy Irons kama Antonio mfanyibiashara, Joseph Fiennes kama Bassanio na Lynn Collins kama Portia.